Puolustusministeriö

ESITTELYLUPAPYYNTÖ

Oikeusministeriössä on valmisteltu oheinen luonnos hallituksen esitykseksi esitutkinta- ja pakkokeinolainsäädännön uudistamiseksi. Luonnos perustuu oikeusministeriön ja sisäasiainministeriön asettamien toimikunnan (oikeusministeriön komiteanmietintö 2009:2) ja ohjausryhmän työhön. Luonnoksessa on runsaasti pääosin teknisluonteisia liitelakeja.
 
Oikeusministeriö pyytää kunnioittavasti, että luonnokseen sisältyvät puolustusministeriön toimialaan kuuluvat ehdotukset asevelvollisuuslain (1438/2007) 65 §:n muuttamisesta (lakiehdotus 33), sotilaskurinpitolain (331/1983) muuttamisesta (lakiehdotus 35), puolustusvoimista annetun lain (551/2007) 19 §:n muuttamisesta (lakiehdotus 36), sotilaallisesta kriisinhallinnasta annetun lain (211/2006) 28 §:n muuttamisesta (lakiehdotus 37) ja aluevalvontalain (755/2000) 27 §:n muuttamisesta (lakiehdotus 38) saadaan esitellä oikeusministeriöstä. 

Vastaus pyydetään toimittamaan viimeistään tiistaina 5.10.2010. 

Lisätietoja asiasta antaa lainsäädäntöneuvos Janne Kanerva, puh. (09) 1606 7723; sähköposti janne.kanerva@om.fi. 

Ylijohtaja		Pekka Nurmi

Lainsäädäntöneuvos   	Janne Kanerva